Նեպտունի օղակներ

Նեպտունի օղակների համակարգը շատ ավելի թույլ են արտահայտված, քան, օրինակ Սատուրնինը։ Օղակների համակարգում կան հինգ օղակներ։ Այն հայտնաբերվել է, սկզբում որպես աղեղներ, 1984 թվականին Չիլիում, Պատրիս Բուշեյի, Ռեյնհոլդ Հաֆների և Ժան Մանֆրոյդի կողմից Լա Սիլյայի աստղադիտարանում։ Դրանք լուսանկարվել են 1989 թվականին «Վոյաջեր-2» սարքի կողմից։ Նեպտունի օղակների ամենախիտ մասերը համեմատելի են Սատուրնի օղակների առավել նոսր մասերի հետ, ինչպիսիք են C օղակը կամ Կասինիի բաժանումը, սակայն Նեպտունի օղակների համակարգի մեծ մասը բավականին նոսր է, աղոտ և փոշիացված, ավելի շատ նման է Յուպիտերի օղակներին։ Նեպտունի օղակները անվանվել են այն աստղագետների պատվին, ովքեր զգալի ներդրում են ունեցել մոլորակի հետազոտություններում` Գալլե, Լե Վերյե, Լասսել, Արագո և ԱդամսՀերթականությունը մոլորակից հեռանալու կարգով։ Նեպունը ունի նաև աղոտ անանուն օղակ, որը ունի Գալատեա արբանյակի ուղեծրին մոտ ուղեծիր։ Այլ երեք արբանյակներ պտտվում են օղակների միջև` Նայադան, Տալասան և Դեսպինան։

 Կազմություն 
Նեպտունի օղակները կազմված են չափազանց մուգ նյութից, նման օրգանական միացություններին, որոնք ռադիացիայի ազդեցության են ենթարկվել, Ուրանի օղակների նման։ Փոշու մասնաբաժինը օղակներում (20% - 70% միջև) բարձր է, մինչդեռ նրանց օպտիկական խորությունը ցածրից միջին է, պակաս քան 0,1։ Ադամսի օղակը պարունակում է հինգ առանձին աղեղներ, որոնք անվանվել են՝ Ֆրատերնիտե, Էգալիտե 1 և 2, Լիբերտե, և Կուրաժ (անվանումները ֆրանսիական նշանաբանից են՝ «Ազատություն, հավասարություն, եղբայրություն», ավելացնելով «խիզախություն» բառը)։ Աղեղները զբաղեցնում են նեղ ուղեծրի մասը և տարորինակորեն հաստատուն են, իրենց հայտնաբերման ժամանակից միայն մի փոքր են փոխվել։ Թե ինչպես են աղեղները հաստատուն մնում դեռևս քննարկման առարկա է։ Այնուամենայնիվ, նրանց հաստատունությունը հավանաբար պայմանավորված է Ադամսի օղակի և նրա հովիվ արբանյակի, Գալատեայի միջև ուղեծրային ռեզոնանսով։

 Օղակների նկարագիր 
Համեմատաբար նեղ, մոլորակից ամենահեռու Ադամսի օղակը տեղակայված է 63 000 կմ հեռավորության վրա մոլորակի կենտրոնից, Լևերյեի օղակը գտնվում է 53 000 կմ հեռավորության վրա և ավելի լայն է, ավելի թույլ Գալեյի օղակը գտնվում է 42 000 կմ հեռավորության վրա։ Արագո օղակը գտնվում է 57 000 կմ հեռավորության վրա։ Լևերյե օղակի արտաքին սահմանից մինչև Արագոյի ներքին սահմանը գտնվում ե լայն Լասսելի օղակը։

 Օղակի անունը Շառավիղը (կմ) Լայնությունը (կմ) Հարաբերական խորություն (կմ) Օպտիկական խորություն Փոշու ֆրակցիան, % Էկսցենտրիսիտետ Թեքում (°) Ծանոթություններ Գալլե 40,900–42,900 2,000 0.15 ~ 10−4 40–70 անհայտ անհայտ Լայն աղոտ օղակ Լևերյե  53,200 ± 20 113 0.7 ± 0.2 6.2 ± 1.5 40–70 անհայտ անհայտ Նեղ օղակ Լասսել 53,200–57,200 4,000 0.4 ~ 10−4 20–40 անհայտ անհայտ Լասսելի օղակը աղոտ նյութի զանգված է որը ընկած է Լևերյեի և Արագոյի օղակների միջև Արագո 57,200 <100 անհայտ անհայտ անհայտ անհայտ անհայտ Ադամս 62,932 ± 2 15–50 0.4<p>1.25–2.15 (աղեղներում) 0.011 ± 0.003<p>0.03–0.09 (աղեղներում) 20–40<p> 40–70 (աղեղներում) 4.7 ± 0.2 0.0617 ± 0.0043 Հինգ պայծառ աղեղներ

 Տես նաև 
 Նեպտունի արբանյակներ
 Մոլորակների օղակներ
 Տիեզերական փոշի

 Ծանոթագրություններ 

 Արտաքին հղումներ 

 Նեպտունի օղակներ ՆԱՍԱ-ի Արեգակնային համակարգի հետազոտությունները
 Օղակները և օղակների ճեղքերի անվանումները (Նեպտուն), USGS

Կատեգորիա:Նեպտուն
Կատեգորիա:Մոլորակների օղակներ